Generalni guverner Novog Zelanda
<s>Generalni guverner Novog Zelanda (engleski: Governor-General of New Zealand; maorski: Te Kāwana Tianara o Aotearoa) je službeni predstavnik novozelandskog monarha na teritoriju Novog Zelanda.</s><s>Generalni guverner je vicekraljevski predstavnik na Novom Zelandu te ga neki smatraju za de facto šefa države.</s>

<s>Ustavni akt iz 1986. godine navodi kako je "Generalni guverner, imenovan od strane Suverena, predstavnik Suverena na Novom Zelandu".</s><s>Iako ne postoji fiksni mandat, generalni guverner u praksi služi petogodišnji mandat.</s><s>Puni naziv službene titule je Generalni guverner i vrhovni vojni zapovjednik teritorija Novog Zelanda.</s>

<s>Uloga i ovlasti generalnog guvernera propisane su pisanim patentima iz 1983. (dopunjeni 2006.) i uključuju:</s>

<s>Imenovanje ministara i sudaca
 Raspuštanje parlamenta
 Davanje kraljevskog pristanka na zakone
 Izdavanje pismena povodom izbora
 Dodjeljivanje počasti</s>

<s>Sve radnje generalnog guvernera izvršavaju se u ime monarha.</s><s>Od travnja 2014. godine, godišnja plaća generalnog guvernera iznosi NZ$330,000 bruto.</s>

<s>Izvan svojih ustavnih funkcija, generalni guverner ima i važnu ceremonijalnu funkciju.</s><s>Generalni guverner putuje diljem zemlje kako bi otvarao konferencije, prisustvovao događajima i komemoracijama.</s><s>Kada putuje izvan zemlje, generalni guverner se smatra službenim predstavnikom Novog Zelanda i njegovog monarha te u većini slučajeva uživa tretman kao šef države.</s><s>Prema Ustavnom aktu Niuea iz 1974., generalni guverner je i predstavnih monarha u Niueu.</s><s>Iako Niue čini sastavni dio Kraljevstva Novi Zeland, njegov status samoupravne države znači da status generalnog guvernera kao kraljevskog predstavnika u Niueu nije identičan onom kao predstavnika cjelokupnog Kraljevstva.</s>

<s>Aktualna generalna guvernerka je Cindy Kiro, koju je kraljica na prijedlog premijera imenovala tokom 2021. godine.</s><s>Njezina trenutna zamjenica je Dame Helen Winkelmann, ujedno i predsjednica Vrhovnog suda Novog Zelanda.</s>

<s>Administrativnu potporu generalnom guverneru pruža Ured premijera i vlade.</s>

<s>Reference</s>

<s>Vanjske poveznice</s>

<s>Official website of the Governor-General
 History of the Governor-General, NZHistory
 Former Governors-General, the Governor-General website</s>

<s>Politika Novog Zelanda
 *</s>

